Ehdotus: neuvoston asetus liittymistä valmistelevasta rahoitustuesta Turkille /* KOM/2001/0230 lopull. – CNS 2001/0097 */



Virallinen lehti nro 240 E , 28/08/2001 s. 0115 - 0119



Ehdotus: NEUVOSTON ASETUS liittymistä valmistelevasta rahoitustuesta Turkille (komission esittämä) PERUSTELUT 1. Johdanto Helsingissä 10. ja 11. joulukuuta 1999 kokoontuneessa Eurooppa-neuvostossa todettiin, että ehdokasmaana Turkin on määrä liittyä unioniin samojen kriteerien perusteella, joita sovelletaan muihinkin ehdokasmaihin, jolloin Turkki pääsee osalliseksi liittymistä valmistelevasta strategiasta, jolla edistetään ja tuetaan sen uudistuksia. Nizzassa 7.-9. joulukuuta 2000 kokoontuneessa Eurooppa-neuvostossa pidettiin myönteisenä Turkin liittymistä valmistelevan strategian täytäntöönpanossa saavutettua edistystä. Strategia sisältää seuraavat tekijät: - vahvistettu poliittinen vuoropuhelu, jossa korostetaan edistymistä jäsenyyden poliittisten edellytysten täyttämisessä erityisesti ihmisoikeuskysymyksissä sekä rajakiistojen ja Kyproksen osalta, - yhteisön säännöstön analyyttisen tarkastelun valmistelu, - komission määräaikaiskertomuksen laatiminen yhteisön säännöstön neuvottelulukujen perusteella, - yhtenäisen kehyksen hyväksyminen kaiken Euroopan unionin antaman, liittymistä valmistelevan taloudellisen tuen koordinoinnille, myös oikeusperustaksi liittymistä valmistelevalle kumppanuudelle, - Turkin liittymistä valmistelevan kumppanuuden hyväksyminen, - yhteisön ohjelmien ja erillisvirastojen toiminnan avaaminen Turkille, - yhteisön ja Turkin tulliliiton laajentaminen palvelujen ja julkisten hankintojen aloille, ja - teknisen avun tiedonvaihtotoimiston (TAIEX) tarjoaman avun hyödyntäminen. Liittymistä valmistelevan strategian perusta on liittymistä valmisteleva kumppanuus. Siinä yksilöidään lyhyen ja keskipitkän aikavälin ensisijaiset tavoitteet, välitavoitteet ja edellytykset, joihin jäsenyysvalmisteluissa on keskityttävä poliittiset ja taloudelliset arviointiperusteet sekä yhteisön säännöstön antamista, täytäntöönpanoa ja soveltamista koskevat jäsenvaltion velvoitteet huomioon ottaen. Se perustuu Turkkia koskevan vuoden 2000 määräaikaiskertomuksen erittelyyn. Nizzassa kokoontunut Eurooppa-neuvosto pyysi Turkkia esittämään pian yhteisön säännöstön käyttöönottoa koskevan kansallisen ohjelmansa ja perustamaan sen liittymistä valmistelevaan kumppanuuteen. 2. liittymistä valmistelevasta rahoitustuesta Turkille Euroopan unioni on tehnyt osana Turkin liittymistä valmistelevaa strategiaa hiljattain useita Turkin taloudellista tukemista koskevia aloitteita. Neuvosto on antanut asetuksen, joka koskee liittymistä valmistelevan kumppanuuden perustamista ja yhtenäistä kehystä kaiken liittymistä valmistelevan rahoitustuen koordinoimiseksi [neuvoston asetus (EY) N:o 390/2001, annettu 26.2.2001, EYVL L 58, 28.2.2001, s. 1). Asetuksen mallina käytettiin asetusta, joka koskee kymmentä Keski- ja Itä-Euroopan ehdokasmaata [neuvoston asetus (EY) N:o 622/1998, EYVL L 85, 20.3. 1998, s. 1]. Neuvosto teki 26. helmikuuta 2001 annetun asetuksen (EY) N:o 390/2001 mukaisesti päätöksen Turkin liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä (EYVL L 85, 24.03.2001, s. 13). Liittymistä valmistelevan strategian tarkoituksena on vahvistaa yhtenäisissä puitteissa lisätoimien kannalta ensisijaiset alat, jotka on yksilöity komission vuoden 2000 määräaikaiskertomuksessa Turkin edistymisestä Euroopan unioniin liittymisen valmisteluissa. Siinä ilmoitetaan myös käytettävissä olevat varat Turkin auttamiseksi ensisijaisten tavoitteiden saavuttamisessa ja edellytysten täyttämisessä. Liittymistä valmistelevan kumppanuuden ensisijaiset tavoitteet ja välitavoitteet on jaoteltu kahteen ryhmään, lyhyen ja keskipitkän aikavälin tavoitteisiin. Näiden päätösten myötä yhteisön taloudellinen tuki on suunnattava jäsenyyden valmisteluun. Kuten kaikkien muidenkin ehdokasmaiden osalta, taloudellinen tuki on keskitettävä liittymistä valmistelevassa kumppanuudessa yksilöityihin ensisijaisiin tavoitteisiin, joista on tarkempia tietoja yhteisön säännöstön käyttöönottoa koskevassa Turkin kansallisessa ohjelmassa. Tässä ehdotetulla asetuksella edistetään tämän lähestymistavan toteutumista ja tarkennetaan sitä. Asetusehdotusta laadittaessa on otettu mahdollisimman pitkälti huomioon muiden ehdokasmaiden (Keski- ja Itä-Euroopan maat, Kypros ja Malta) liittymistä valmistelevan tuen osalta vakiintuneet periaatteet ja tavoitteet. 3. Ohjelmasuunnittelua koskevat periaatteet Uudella asetuksella rahoitetaan toimia Turkin liittymistä valmistelevan kumppanuuden ensisijaisten tavoitteiden saavuttamiseksi. Ne on jaoteltu lyhyen ja keskipitkän aikavälin tavoitteisiin, ja ne liittyvät eri arviointiperusteisiin. Koska Turkki ei ole vielä täyttänyt ensimmäisiä Kööpenhaminassa vahvistettuja arviointiperusteita, erityistä huomiota kiinnitetään poliittisia uudistuksia tukevan ohjelman täytäntöönpanoon. Turkissa on hiljattain käynnistetty kansalaisyhteiskuntaa koskeva ohjelma. Tarkoituksena on jatkaa aloitteita, joilla pyritään kehittämään edelleen demokraattisia käytäntöjä, oikeusvaltioperiaatteen noudattamista, työmarkkinaosapuolten rooleja sekä parantamaan valtiosta riippumattomien järjestöjen toimintakykyä ja edistämään yhteiskunnallisia hankkeita kaikilla tasoilla. Erityistä huomiota on kiinnitettävä Turkin rajaseutuyhteistyöhön Euroopan unionin, muiden ehdokasmaiden ja alueen muiden maiden kanssa. Tähän sovelletaan samaa lähestymistapaa kuin muihinkin ehdokasmaihin. Tukikelpoisia toimia ovat muun muassa perusrakenteiden parantaminen, ympäristönsuojelun sekä maatalouden ja maaseudun kehittäminen, energia- ja liikenneverkkojen kohentaminen sekä rajaseutuyhteistyön hallinnollisten ja institutionaalisten esteiden madaltaminen. Lisäksi edistetään verkkojen ja yhteyksien luomista rajan molemmin puolin. Tavoitteena on myös Turkin osallistuminen tiettyihin kaikille ehdokasmaille avoimiin horisontaalisiin ohjelmiin (liike-elämän tukeminen ja tulliyhteistyö). 4. Täytäntöönpano Kuten kaikkien ehdokasmaiden osalta ohjelmat ja hankkeet koostuvat pääasiassa instituutioiden kehittämisestä ja investoinneista. Instituutioita kehittämällä autetaan Turkkia kehittämään sen taloudellisten, sosiaalisten, lainsäädännöllisten ja hallinnollisten kykyjen parantamiseksi tarvittavia rakenteita, strategioita, henkilöstöä ja johtamistaitoja. Taloudellista tukea annetaan: a) Kööpenhaminassa vahvistettujen ensimmäisten arviointiperusteiden (demokratian takaavien toimielinten vakaus, oikeusvaltioperiaatteen ja ihmisoikeuksien kunnioittaminen sekä vähemmistöjen suojelu) täyttämistä varten; tukea voidaan antaa viranomaisille tai valtiosta riippumattomille järjestöille; b) yhteisön säännöstön täytäntöönpanoon ja Euroopan unionin eri aloja, kuten taloudellista ja sosiaalista yhteenkuuluvuutta, koskevaan politiikkaan osallistumisen valmisteluun. Käytettäviä menetelmiä ovat kummitoiminta, tekninen asiantuntija-apu ja koulutus. Investointitukea annetaan kahdessa muodossa: a) yhteisön säännöstön noudattamisen vahvistamiseksi tarvittavaan sääntelyinfrastruktuuriin liittyvät investoinnit sekä yhteisön säännöstöön suoraan liittyvät investoinnit; b) taloudellista ja sosiaalista yhteenkuuluvuutta edistävät investoinnit samanlaisilla toimilla, jollaisia tuetaan jäsenvaltioissa. Turkki osallistuu investointien rahoitukseen. Muita periaatteita investointien tukemisessa ovat muun muassa kestävyys, täydentävyys ja kilpailu. Lisäksi kaikissa rahoitettavissa toimissa on noudatettava yhteisön ja Turkin sopimuksiin sisältyviä kilpailua ja valtiontukea koskevia määräyksiä. Komissio laatii tarkemmat suuntaviivat ohjelman toteuttamiselle hallintomenettelyä noudattaen. Nämä säännöt perustuvat edellä mainittuihin periaatteisiin sekä Phare-ohjelmasta ja nykyisistä Turkin tukiohjelmista saatuihin kokemuksiin. 5. Välineet ja menettelyt Ensisijaisille toimille myönnetään taloudellista tukea jäsenvaltioiden edustajista koostuvan Phare-komitean lausunnon perusteella komission tekemillä rahoituspäätöksillä [neuvoston asetus (ETY) N:o 3906/89, EYVL L 375, 23.12.1989, s. 11]. Lausuntoa varten komitealle toimitetaan rahoitusehdotus sekä toteutettavia ohjelmia ja/tai hankkeita koskevat tiedot. Vähemmän kuin kaksi miljoonaa euroa maksavien toimien osalta ehdotetaan erityisjärjestelyä. Täytäntöönpanosäännöt (sopimusten teko) perustuvat yhteisön varainhoitoasetukseen ja tällä asetuksella vahvistettaviin menettelyihin. Tehokas kilpailu ohjelmasta rahoitettaviin aloitteisiin osallistumisesta kiinnostuneiden yritysten, järjestöjen ja instituutioiden välillä varmistetaan. Kyseisissä maissa olevien yritysten tarjouskilpailuihin osallistumisessa noudatetaan tasapuolisuutta. Tätä varten Phare-ohjelmasta ja ISPA ja SAPARD neuvoston asetuksista annettuun neuvoston asetukseen (EY) N:o 3906/89 sekä Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta annettuun neuvoston asetukseen ehdotetaan muutoksia [neuvoston asetukset (EY) N:o 1267/1999, 1268/1999 ja 555/2000; EYVL L 161, 26.6.1999, s. 73 ja s. 87; EYVL L 68, 16.3.2000, s. 3]. Sopimuspuolten valinnassa käytetään vakiomenettelyjä. Tietyiltä instituutioiden kehittämiseen liittyviltä hankkeilta edellytetään erityisjärjestelyjä kuten komission vahvistamia kummisopimuksia Turkin ja yksittäisten jäsenvaltioiden välillä. Komissio hyväksyy etukäteen Turkin valitsemat hankkeet, järjestämät tarjouskilpailut ja tekemät sopimukset. Huomioon otetaan useita tekijöitä kuten kulttuurisidonnaiset, sosiaaliset, sukupuoleen ja ympäristöön liittyvät näkökohdat. Tämän liittymistä valmistelevan tuen vastaanottajilta voidaan edellyttää rahoitusta kullekin ohjelmalle tai hankkeelle. Tällainen rahoitus riippuu ohjelman tai hankkeen ominaislaadusta; esimerkiksi kansalaisyhteiskunnan kehittämisen ja yksityisten investointien tukiohjelmia kohdellaan todennäköisesti eri tavalla. Keski- ja Itä-Euroopan maille sekä Kyprokselle ja Maltalle laadittua täytäntöönpanon hajauttamispolitiikkaa sovelletaan myös Turkkiin. Tämän vuoksi Turkin on perustettava tietyt täytäntöönpanorakenteet (kansallinen tukikoordinaattori, varainhoidosta ja sopimuksista vastaava keskusyksikkö, kansallinen rahasto, kansallinen tulojen ja menojen hyväksyjä, täytäntöönpanoyksiköt). Komissio antaa suostumuksen hajauttamiseen tapauskohtaisesti niillä aloilla, joilla Turkki ja/tai täytäntöönpaneva elin täyttää asetusehdotuksen liitteessä esitetyt vaatimukset. Näin varmistetaan moitteeton ja tehokas hallinto sekä varojen käytön valvottavuus hyväksyttyjen ohjelmien ja hankkeiden tavoitteiden mukaisesti. Turkki sitoutuu noudattamaan täytäntöönpanoa koskevia sääntöjä ja yhteisön varainhoitoasetusta niin, että jos sääntöjä ei noudateta, komissio perii kyseisen rahoitussopimuksen perusteella maksamansa varat tai kyseisen tuen täysimääräisesti takaisin. Komissio valvoo ja arvioi ohjelman hajautettua täytäntöönpanoa. Komissio ja tilintarkastustuomioistuin valvovat ohjelmaa, tekevät siitä jälkiarvioinnin sekä toteuttavat sitä koskevan tilintarkastuksen. Ohjelmiin ja hankkeisiin liittyvän teknisen avun ja tukitoimien kulut voidaan kattaa tällä tuella. Ohjelmaa tarkastellaan uudelleen ennen 1. tammikuuta 2006. Neuvostolle toimitetaan tätä varten arviointikertomus ennen 1. heinäkuuta 2005. 6. Edellytykset Ehdotetussa asetuksessa säädetään edellytyksistä, joita ohjelmien ja hankkeiden rahoitusta varten annettavaan yhteisön tukeen liittyy. Neuvosto voi komission ehdotuksesta toteuttaa tarpeellisia liittymistä valmistelevaan tukeen liittyviä toimenpiteitä, jos jokin olennainen edellytys liittymistä valmistelevan tuen jatkamiselle puuttuu. Olennaisten edellytysten puutteeksi katsotaan yhteisön ja Turkin sopimusten (assosiaatiosopimus, tulliliitto ja niihin liittyvät sopimukset ja asiakirjat) velvoitteiden noudattamatta jättäminen ja/tai riittämätön edistyminen Kööpenhaminan arviointiperusteiden täyttämisessä. Tällä varmistetaan demokratian, oikeusvaltion periaatteiden, ihmisoikeuksien ja perusvapauksien sekä kansainvälisen oikeuden kunnioittaminen. Lisäksi kuhunkin ohjelmaan tai hankkeeseen liitetään erityisiä edellytyksiä esimerkiksi kestävyyden, yhteisrahoituksen ja sopimuskauden keston osalta. 7. Taloudellinen kehys Euroopan yhteisöjen yleisessä talousarviossa on uusi budjettikohta, joka koskee Turkin liittymistä valmistelevaa strategiaa. Sillä pyritään siihen, että Turkkiin sovellettava lähestymistapa perustuisi jäsenyyden valmisteluun, ja yhdistetään eri rahoituslähteet yhtenäiseen kehykseen. Näin Turkin taloudellisia tukiohjelmia voidaan tehostaa. Euroopan parlamentti tuki lähestymistapaa yhtenäistä kehystä koskevasta asetuksesta antamassaan lausunnossa. Tällä hetkellä tukea annetaan Meda-ohjelmasta [neuvoston asetus (EY) N:o 1488/96, EYVL L 189, 30.7.1996, s. 1] ja kahdesta eurooppalaisesta strategiaohjelmasta, jotka koskevat toimenpiteiden täytäntöönpanoa yhteisön ja Turkin tulliliiton syventämiseksi sekä taloudellisen ja sosiaalisen kehityksen edistämiseksi Turkissa [Neuvoston asetukset (EY) N:o 764/2000 ja 257/2001, EYVL L 94, 14.4.2000, s. 6 ja EYVL L 39, 9.2.2001, s. 1]. Jokaiseen ohjelmaan liittyy eri menettelyt ja tavoitteet. Jotkut näistä vastaavat kuitenkin jo liittymistä valmistelevan kumppanuuden ensisijaisia tavoitteita kuten Turkin lainsäädännön lähentämisen tukeminen, yhteistyö yhteisön säännöstön eri aloilla ja alueellisten erojen kaventaminen. Viime aikoina onkin jo suunniteltu useita yksittäisiä hankkeita Turkin liittymistä valmistelevan kumppanuuden täytäntöönpanon tukemiseksi (standardit ja testaus, aluekehitys, henkilöresurssien kehittäminen, elintarvikevalvonnan parantaminen jne.). Tästä asetusehdotuksesta tulee oikeusperusta uudelle Turkkia koskevalle budjettikohdalle. Samalla kumotaan kaksi eurooppalaista strategiaa koskevaa asetusta. Niiden määrärahat ja Turkille Meda-ohjelmasta myönnettävä määräraha siirretään uuteen budjettikohtaan. Turkki voi kuitenkin Barcelonan prosessin yhteydessä saada edelleenkin Meda-asetuksen mukaista tukea alueellisesti hyödyllisiin toimiin (verkkojen perustaminen, tilastoyhteistyö, yhteistyö oikeus- ja sisäasioissa). Kaikille ehdokasmaille annettavan liittymistä valmistelevan tuen määrä kaksinkertaistettiin vuosien 2000-2006 rahoitusnäkymissä. Myös Turkille ehdokasmaana myönnettävät määrärahat ovat olleet vuosina 2000 ja 2001 kaksinkertaiset verrattuna keskimääräisiin vuotuisiin määrärahoihin aikaisemmalla ajanjaksolla (1996-1999). Tämänhetkisten rahoitusnäkymien jäljellä olevalla ajalla säilytetään sama tavoite pyrkien samalla edistämään aikaisempien vuosien maksamattomiin sitoumuksiin liittyvien toimien täytäntöönpanoa. 8. Asetusehdotuksen yksityiskohdat Soveltamisala (1 artikla) Ehdotettu tuen soveltamisala on sama kuin muillakin ehdokasmailla. Taloudellista tukea myönnetään ainoastaan liittymistä valmistelevan kumppanuuden ensisijaisia tavoitteita varten päämenetelminä instituutioiden kehittäminen ja investointien tukeminen. Koska Turkin kansalaisyhteiskuntaa on tarpeen kehittää edelleen, tämän alan erityistoimien tukemista jatketaan. Tuettavat toimet liittyvät Kööpenhaminassa vahvistettuihin ensimmäisiin arviointiperusteisiin (tiedotus ja koulutus) sekä valtiosta riippumattomien järjestöjen ja erityisesti naisjärjestöjen tukemiseen. Muita erityistoimia ovat taloudellinen tuki Turkin osallistumiselle yhteisön ohjelmien ja erillisvirastojen toimintaan sekä rajaseutuyhteistyöhön. Yhteisiä hankkeita on kehitettävä erityisesti Phare-ohjelman (rajaseutuyhteistyö) ja Interreg-ohjelman kanssa. Instituutioita kehitetään kummijärjestelyillä, teknisellä erityisavulla ja koulutuksella. Investointeja tuetaan pääasiassa tavaroiden ja työsuoritusten muodossa. Turkin olisi osallistuttava investointien rahoitukseen. Ohjelmia ja hankkeita koordinoidaan muiden avunantajien kanssa, ja niistä vaihdetaan tietoja. Tuen keskeyttäminen (4 artikla) Tuki voidaan keskeyttää, jos Kööpenhaminassa vahvistettujen arviointiperusteiden täyttämisessä ei edistytä riittävästi tai yhteisön ja Turkin sopimusten olennaisten osien täytäntöönpano on puutteellista. Tämä periaate on vahvistettu Turkkia koskevassa yhtenäisen kehyksen asetuksessa. Kyseissä asetuksessa on viittaus asianomaiseen artiklaan, ja siinä vahvistetaan, että kyseistä edellytystä sovelletaan tämän uuden Turkin liittymistä valmistelevan rahoitustukiohjelman mukaiseen tukeen. Täytäntöönpano (3, 5, 6, 9 ja 10 artikla) Phare-komitea avustaa komissiota tuen täytäntöönpanossa. Se antaa lausuntonsa laadittavista yleisistä suuntaviivoista ja tukea koskevista rahoituspäätöksistä. Ohjelmien ja hankkeiden ennakkoarviointia koskevat säännöt ovat samanlaiset kuin kahdessa eurooppalaista strategiaa koskevassa asetuksessa. Komissio hyväksyy etukäteen Turkin valitsemat hankkeet, järjestämät tarjouskilpailut ja tekemät sopimukset. Tässä käytetään vakiomenettelyjä ja -sopimuksia. Kuten muitakin ehdokasmaita koskevassa lähestymistavassa komissio voi tulevaisuudessa päättää luopua ennakkohyväksynnästä, jos Turkki täyttää samat edellytykset kuin muutkin ehdokasmaat (ks. asetuksen liite). Tuki yksilöityjä ensisijaisia tavoitteita varten myönnetään komiteamenettelyä noudattaen tehdyillä rahoituspäätöksillä. Liittymistä valmistelevan kumppanuuden lisäksi muita tärkeitä asiakirjoja ohjelmasuunnittelussa ovat komission Turkkia koskeva määräaikaiskertomus, yhteisön säännöstön käyttöönottoa koskeva Turkin kansallinen ohjelma, julkisen talouden tilasta annettava ilmoitus ja liittymistä edeltävä talousohjelma, kansantalouden ja rahoitussektorin vakauden arviointi, EU:n ja Turkin yhteinen työllisyyspolitiikan katsaus sekä muut asiantuntijakertomukset esimerkiksi oikeus- ja sisäasioiden alalla. EY-Turkki-assosiaatiokomitean eri alakomiteoiden kokousten tuloksista saadaan myös tarvittavaa tietoa vuosittaista ohjelmasuunnittelua varten. Komissio antaa muille toimielimille vuosikertomuksen tuen täytäntöönpanosta. Se voi olla osa Phare-ohjelman kertomusta liittymistä valmistelevasta tuesta. Kertomus sisältää tarkat tiedot vuoden aikana rahoitetuista ohjelmista ja hankkeista sekä tiedot seurannan ja arvioinnin tuloksista. Komissio ja tilintarkastustuomioistuin tekevät tarkastuskäyntejä paikalle kuten Phare-ohjelmassakin. Yhteiset valvontakomiteat perustetaan. Asetuksessa säädetään paikalla tehtävistä tarkastuksista Euroopan yhteisöjen taloudellisten etujen suojaamiseksi petoksilta ja muilta väärinkäytöksiltä. Myös yksittäisistä väärinkäytöstapauksista ilmoittaminen ja järjestelmän perustaminen tällaisten tietojen käsittelyä varten on otettu huomioon. Toiminnasta tiedotetaan. Ohjelmasta voidaan myös rahoittaa ja tukea tuen hallintorakenteisiin liittyviä toimia kuten varainhoidosta ja sopimuksista vastaavan keskusyksikön ja kansallisen rahaston perustamista. Osallistuminen sopimuksiin (7 ja 12 artikla) Jäsenvaltioiden, Turkin ja muiden ehdokasmaiden luonnolliset henkilöt ja oikeushenkilöt voivat osallistua uuden ohjelman mukaisiin tarjouskilpailuihin. Samaa käytäntöä ehdotetaan sovellettavaksi Meda- ja Cards-ohjelmien soveltamisalaan kuuluvissa maissa toimiviin luonnollisiin henkilöihin ja oikeushenkilöihin, koska näillä on läheiset maantieteelliset yhteydet Turkkiin. Tacis-ohjelman edunsaajia voitaisiin tapauskohtaisesti pyytää osallistumaan tarjouskilpailuihin, jos kyseisillä mailla on tarjota tarvittavaa erityisasiantuntemusta. Tässä ohjelmassa sovelletaan samanlaisia sääntöjä Turkkiin. Ehdotettu asetus mahdollistaisi turkkilaisten yritysten osallistumisen Phare-, Ispa- ja Sapard-ohjelman tarjouskilpailuihin. Ehdotetaan, että missä tahansa ehdokasmaassa sijaitsevat yritykset voivat osallistua Kyproksen ja Maltan tukiohjelmiin. Turkkilaiset yritykset voivat tietenkin jatkossakin osallistua Meda-ohjelmista rahoitettuihin toimiin. Siirtymävaiheen järjestelyt (11 artikla) Lähestymistavan muuttamisen vuoksi olisi kumottava eurooppalaista strategiaa koskevat kaksi asetusta. Siirtymävaiheen järjestelyjä ehdotetaan sellaisia ohjelmia ja hankkeita varten, joiden osalta komission rahoituspäätökseen johtavat menettelyt on aloitettu mutta ei vielä saatettu päätökseen uuden ohjelman tullessa voimaan. 2001/0097 (CNS) Ehdotus: NEUVOSTON ASETUS liittymistä valmistelevasta rahoitustuesta Turkille EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: (1) Edellytykset, jotka Euroopan unionin jäseniksi haluavien ehdokasmaiden on täytettävä, vahvistettiin Kööpenhaminassa kokoontuneessa Eurooppa-neuvostossa kesäkuussa 1993. (2) Helsingissä joulukuussa 1999 kokoontuneessa Eurooppa-neuvostossa todettiin, että ehdokasvaltiona Turkin on määrä liittyä unioniin samojen kriteerien perusteella, joita sovelletaan muihinkin ehdokasvaltioihin, ja että olemassa olevan eurooppalaisen strategian perusteella Turkki pääsee muiden ehdokasvaltioiden tapaan osalliseksi liittymistä edeltävästä strategiasta, jonka tarkoituksena on edistää ja tukea uudistuksia. (3) Nizzassa joulukuussa 2000 kokoontuneessa Eurooppa-neuvostossa pidettiin myönteisenä Turkin liittymistä edeltävän strategian täytäntöönpanossa saavutettua edistystä. (4) Koska Turkki ei vielä täytä Kööpenhaminassa vahvistettuja poliittisia arviointiperusteita, yhteisö on kehottanut sitä parantamaan ja edistämään demokraattisia käytäntöjään ja ihmisoikeuksien kunnioittamista sekä ottamaan kansalaisyhteiskunnan tiiviimmin mukaan tähän prosessiin. (5) Liittymistä valmistelevan strategian perusta on liittymistä valmisteleva kumppanuus, joka perustuu aikaisempien Eurooppa-neuvostojen päätelmiin ja sisältää ensisijaiset tavoitteet, joihin jäsenyysvalmisteluissa on keskityttävä poliittiset ja taloudelliset arviointiperusteet ja jäsenvaltiota koskevat velvoitteet huomioon ottaen. (6) Turkin osalta oikeusperusta liittymistä valmistelevan kumppanuuden perustamiselle ja yhtenäiselle kehykselle kaiken liittymistä valmistelevan rahoitustuen koordinoimiseksi on Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta 26 päivänä helmikuuta 2001 annettu neuvoston asetus (EY) N:o 390/2001 [3]. [3] EYVL L 58, 28.2.2001, s. 1. (7) Turkin tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä säädetään Turkin tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä 24 päivänä maaliskuuta 2001 tehdyssä neuvoston päätöksessä 2001/235/EY [4]. Euroopan unionin Turkille antama tuki keskitetään kuten muidenkin ehdokasmaiden osalta liittymistä valmistelevassa kumppanuudessa määriteltyihin ensisijaisiin tavoitteisiin. [4] EYVL L 85, 24.3.2001, s. 13. (8) Yhteisön tukea käytetään pääasiassa instituutioiden kehittämiseen ja investointeihin yhteisön säännöstön käyttöön ottamisen edistämiseksi. (9) Yhteisö toteuttaa erityisiä toimia Turkin kansalaisyhteiskunnan kehityksen edistämiseksi. (10) Rajaseutuyhteistyöhön erityisesti Turkin ja Euroopan unionin, Turkin ja muiden ehdokasmaiden sekä Turkin ja alueen muiden maiden rajoilla kohdistetaan erityisiä toimia. (11) Yhteisö rahoittaa osittain Turkin osallistumista yhteisön ohjelmiin ja yhteisön erillisvirastojen toimintaan. (12) Yhteisön tuen antamisen edellytyksenä on yhteisön ja Turkin sopimusten velvoitteiden noudattaminen sekä 26 päivänä helmikuuta 2001 annetussa neuvoston asetuksessa (EY) N:o 390/2001, neuvoston päätöksessä 2001/235/EY sekä tässä asetuksessa säädettyjen edellytysten täyttäminen. (13) Komissio noudattaa tuen täytäntöönpanossa Euroopan yhteisöjen yleiseen talousarvioon sovellettavaa varainhoitoasetusta [5]. [5] EYVL L 356, 31.12.1977 s. 1. Asetus sellaisena kuin se on viimeksi muutettuna 13 päivänä joulukuuta 1999 annetulla neuvoston asetuksella (EY) N:o 2673/1999 (EYVL L 326, 18.12.). (14) Tämän asetuksen täytäntöönpanemiseksi tarvittavat toimenpiteet toteutetaan menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [6] mukaisesti. [6] EYVL L 269, 19.10.1999, s. 45. (15) Tarjouskilpailuihin voivat osallistua jäsenvaltioiden ja Turkin luonnollisten henkilöiden ja oikeushenkilöiden lisäksi luonnolliset henkilöt ja oikeushenkilöt muista ehdokasmaista sekä maista, jotka hyötyvät rahoituksellisista ja teknisistä toimenpiteistä (Meda) taloudellisen ja yhteiskunnallisen rakenneuudistuksen tukemiseksi osana Euro-Välimeri-yhteistyökumppanuutta [7] ja Albanialle, Bosnialle ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta (Cards) [8], sekä tietyn erityisasiantuntemuksen edellyttäessä Itä-Euroopan ja Keski-Aasian maista, joihin sovelletaan säännöksiä avun toimittamisesta Itä-Euroopan ja Keski-Aasian kumppanivaltioille [9]. Tasapuolisuuden vuoksi muita ehdokasmaita koskeviin avustusohjelmiin on sisällytettävä samanlaiset säännökset. [7] EYVL L 189, 30.7.1996, s. 1. Asetus sellaisena kuin se on viimeksi muutettuna 27 päivänä marraskuuta 2000 annetulla neuvoston asetuksella (EY) N:o 2698/2000 (EYVL L 311, 12.12.2000, s. 1). [8] EYVL L 306, 7.12.2000, s. 1. [9] EYVL L 12, 18.1.2000, s. 1. (16) Komissio laatii suuntaviivat tuen ohjelmasuunnittelulle ja täytäntöönpanolle hallintomenettelyä noudattaen. (17) Komissiota avustaa yhteisön tuen täytäntöönpanossa taloudellisen tuen myöntämisestä tietyille Keski- ja Itä-Euroopan maille 18 päivänä joulukuuta 1989 annetulla neuvoston asetuksella (ETY) N:o 3906/89 [10] perustettu komitea. Toimenpiteistä päätetään menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [11] mukaisesti. [10] EYVL L 375, 23.12.1989, s. 11. Asetus sellaisena kuin se on viimeksi muutettuna 5 päivänä joulukuuta 2000 annetulla neuvoston asetuksella (EY) N:o 2666/2000 (EYVL L 306, 7.12.2000, s. 1). [11] EYVL L 184, 17.7.1999, s. 23. (18) Liittymistä valmistelevan tuen hallinnointi hajautetaan asteittain Turkkiin sen hallinnointi- ja varainhoidonvalvontakyvyn mukaisesti, jotta se voi osallistua tiiviimmin liittymistä valmistelevaan tukiprosessiin. (19) Nykyiset eri rahoituslähteet Turkin taloudelliseksi tukemiseksi olisi yhdistettävä siten, että Turkki säilyy tukikelpoisena sovellettaessa neuvoston asetusta (EY) N:o 1488/96 ja että Euroopan yhteisön ja Turkin tulliliiton syventämiseksi tarkoitettujen toimien täytäntöönpanosta 10 päivänä huhtikuuta 2000 annettu neuvoston asetus (EY) N:o 764/2000 [12] ja Turkin taloudellisen ja yhteiskunnallisen kehityksen edistämiseksi toteutettavien toimien täytäntöönpanosta 22 päivänä tammikuuta 2001 annettu neuvoston asetus (EY) N:o 257/2001 [13] kumotaan. [12] EYVL L 94, 14.4.2000, s. 6. [13] EYVL L 39, 9.2.2001, s. 1. (20) Tukiohjelman täytäntöönpanoa koskevat vuosikertomukset laaditaan ja arviointikertomus annetaan vuoden 2005 loppuun mennessä ennen 30 päivää kesäkuuta 2006 toteutettavaa uudelleentarkastelua varten. (21) Ehdokasmaille annettavan liittymistä valmistelevan tuen määrä kaksinkertaistettiin vuosien 2000-2006 rahoitusnäkymissä Helsingissä kokoontuneen Eurooppa-neuvoston mukaisesti, ja tavoitteena olisi tavanomaisia talousarviomenettelyjä noudattaen oltava, että tätä periaatetta sovelletaan Turkkiin nykyisten rahoitusnäkymien jäljellä olevan voimassaolokauden ajan. (22) Perustamissopimuksessa ei ole muuta tämän asetuksen antamiseen valtuuttavaa määräystä kuin 308 artikla, ON ANTANUT TÄMÄN ASETUKSEN: 1 artikla Yhteisö antaa Turkille liittymistä valmistelevaa rahoitustukea Turkin liittymistä valmistelevassa kumppanuudessa määriteltyjen ensisijaisten tavoitteiden tukemiseksi. 2 artikla 1. Tuki - annetaan avustuksina, - pannaan täytäntöön komission 9 artiklan 2 kohdassa tarkoitettua menettelyä noudattaen hyväksymissä suuntaviivoissa määriteltyjen ohjelmasuunnittelua ja täytäntöönpanoa koskevien periaatteiden mukaisesti rahoitusohjelmilla tai hankkeilla, joilla pyritään jäsenyyden edellytysten täyttämiseen, - voidaan toimittaa palveluina, tavaratoimituksina tai työsuorituksina, ja - se ei saa investointien kyseessä ollessa kattaa maan tai kiinteistöjen ostamista. 3 artikla 1. Tuen vastaanottajilta voidaan edellyttää rahoitusta kullekin ohjelmalle tai hankkeelle. Tällainen rahoitusosuus riippuu ohjelman tai hankkeen ominaisluonteesta. Poikkeustapauksissa rahoitus voidaan korvata luontoissuorituksilla kansalaisyhteiskunnan kehittämisen edistämiseen tarkoitetuissa ohjelmissa tai hankkeissa. 2. Tuella voidaan kattaa kuluja, jotka liittyvät ohjelmasuunnittelun tukemiseen, tiedotustoimintaan sekä ohjelmien ja hankkeiden seurantaan, tarkastuksiin, tilintarkastukseen ja arviointiin. 3. Tuki voi olla riippumatonta tai yhteisrahoitusta jäsenvaltioiden, Euroopan investointipankin, kolmansien maiden tai monenvälisten toimielinten kanssa. 4. Mahdollisuuksia yhteisrahoitukseen muiden avunantajien, erityisesti jäsenvaltioiden kanssa, voidaan pyrkiä löytämään. 5. Yhteisö voi osallistua tuen hallinnointirakenteiden kustannuksiin. 4 artikla Ohjelmien ja hankkeiden rahoituksen edellytyksenä on yhteisön ja Turkin assosiaatio-sopimuksen, tulliliittoa koskevan päätöksen ja muiden niihin liittyvien sopimusten ja päätösten velvoitteiden noudattaminen sekä 26 päivänä helmikuuta 2001 annetun neuvoston asetuksen (EY) N:o 390/2001 4 artiklassa, Turkin liittymistä valmistelevassa kumppanuudessa sekä tässä asetuksessa asetettujen edellytysten täyttäminen. 5 artikla 1. Komissio noudattaa yhteisön tuen täytäntöönpanossa avoimuutta koskevia sääntöjä ja Euroopan yhteisöjen yleiseen talousarvioon sovellettavaa varainhoitoasetusta ja erityisesti sen 114 artiklaa. 2. Ohjelmien ja hankkeiden ennakkoarvioinnissa on otettava huomioon seuraavat tekijät: a) niiden tehokkuus ja elinkelpoisuus; b) kulttuurisidonnaiset, sosiaaliset, sukupuoleen ja ympäristöön liittyvät näkökohdat; c) ympäristön säilyttäminen ja suojelu kestävän kehityksen periaatteiden mukaisesti; d) ohjelmien ja hankkeiden tavoitteiden saavuttamisen edellyttämä instituutioiden kehittäminen; ja e) samankaltaisista ohjelmista ja hankkeista saadut kokemukset. 6 artikla 1. Komissio hyväksyy etukäteen Turkin valitsemat hankkeet, järjestämät tarjouskilpailut ja tekemät sopimukset. 2. Komissio voi kuitenkin kansallisen ja alakohtaisen ohjelmien/hankkeiden hallinnointikyvyn, varainhoidon valvontamenettelyjen sekä julkiseen varainhoitoon liittyvien rakenteiden tapauskohtaisen arvioinnin perusteella päättää luopua 1 kohdassa tarkoitetun ennakkohyväksynnän vaatimuksesta ja hajauttaa tuen hallinnoinnin Turkissa oleville täytäntöönpanoelimille. Tästä vaatimuksesta luopuminen edellyttää seuraavia seikkoja: a) Turkin täytäntöönpanoelimet täyttävät tukien hallinnointikykyä koskevat vähimmäisperusteet sekä kyseisiin elimiin sovellettavat vähimmäisvaatimukset, jotka luetellaan liitteessä; b) erityisiä edellytyksiä, jotka koskevat muun muassa tarjouskilpailujen järjestämistä, tarjousten analysointia ja arviointia, sopimusten tekemistä sekä Turkin kanssa tehtyjen rahoitussopimusten yhteydessä annettujen julkisia hankintoja koskevien yhteisön sääntöjen täytäntöönpanoa. 7 artikla 1. Komissio päättää yli kahden miljoonan euron suuruisten tukien myöntämisestä 9 artiklan 2 kohdassa tarkoitettua menettelyä noudattaen. Komissio toimittaa tätä varten 9 artiklassa tarkoitetulle komitealle rahoitusehdotuksen, jossa kuvataan toteutettavat ohjelmat ja/tai hankkeet. Komissio ilmoittaa 9 artiklassa tarkoitetulle komitealle viimeistään viikkoa aikaisemmin rahoituspäätöksistä, joita se aikoo tehdä sellaisista ohjelmista ja hankkeista, joiden kustannukset ovat alle kaksi miljoonaa euroa. 2. Komissio voi hyväksyä 9 artiklassa tarkoitetun komitean lausuntoa pyytämättä sellaiset lisätuet, jotka tarvitaan ohjelmien tai hankkeiden yhteydessä tapahtuvien tai jo kirjattujen kustannusten ylitysten kattamiseen, jos ylitys on enintään 20 prosenttia alkuperäisestä, rahoituspäätöksellä vahvistetusta tuesta. 3. Kaikissa tämän asetuksen mukaisesti tehdyissä rahoitussopimuksissa määrätään, että komissio ja tilintarkastustuomioistuin tekevät toimien toteuttamispaikalla tarkastuksia komission voimassa olevien sääntöjen ja erityisesti Euroopan yhteisöjen yleiseen talousarvioon sovellettavan varainhoitoasetuksen sääntöjen perusteella vahvistamien tavanomaisten menettelyjen mukaisesti. 4. Yhteisön taloudellisten etujen suojaamiseksi tehokkaasti komissio voi toteuttaa paikalla tarkastuksia komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämisestä 11 päivänä marraskuuta 1996 tehdyn neuvoston asetuksen (Euratom, EY) N:o 2185/96 mukaisesti [14]. [14] EYVL L 292, 15.11.1996, s. 2 5. Yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000 [15] 15 artiklan 3 kohdan soveltaminen otetaan huomioon mukaan luettuina yksittäisistä väärinkäytöstapauksista ilmoittaminen ja järjestelmän perustaminen tällaisten tietojen käsittelyä varten. [15] EYVL L 253, 7.10.2000, s. 5. 6. Jos ohjelmista ja hankkeista tehdään yhteisön ja Turkin välisiä rahoitussopimuksia, niissä on määrättävä, että tuella ei rahoiteta verojen eikä veroluontoisten maksujen maksamista. 7. Osallistuminen tarjouskilpailuihin ja hankintasopimuksiin on yhtäläisin ehdoin avoin kaikille jäsenvaltioiden, Euroopan unionin jäsenyyttä hakeneiden ehdokasmaiden sekä asetuksen (EY) N:o 1488/96 ja asetuksen (EY) N:o 2666/2000 soveltamisalaan kuuluvien maiden luonnollisille henkilöille ja oikeushenkilöille. Komissio voi tapauskohtaisesti antaa asetuksen (EY) N:o 99/2000 soveltamisalaan kuuluville maille osallistumisluvan, jos kyseiset ohjelmat tai hankkeet edellyttävät sellaista erityisasiantuntemusta, jota on erityisesti näissä maissa. Jos kyseessä on yhteisrahoitus, komissio voi tapauskohtaisesti myöntää kolmansien maiden yrityksille oikeuden osallistua tarjouskilpailuihin ja hankintasopimuksiin. 8. Edellä olevan 7 kohdan säännöksiä sovelletaan tavaratoimitusten alkuperään. 8 artikla Budjettivallan käyttäjä myöntää vuotuiset määrärahat rahoitusnäkymien rajoissa. 9 artikla 1. Komissiota avustaa asetuksen (ETY) N:o 3906/89 9 artiklan 1 kohdassa tarkoitettu komitea. 2. Tähän kohtaan viitattaessa sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklassa tarkoitettu määräaika vahvistetaan kolmeksi kuukaudeksi. 10 artikla Komissio antaa Euroopan parlamentille, neuvostolle sekä talous- ja sosiaalikomitealle vuosittain kertomuksen tuen täytäntöönpanosta. Kertomus sisältää tiedot vuoden aikana rahoitetuista ohjelmista ja hankkeista sekä tiedot seurannan ja arvioinnin tuloksista. Tiedot voidaan sisällyttää asetuksen (EY) N:o 3906/89 10 artiklassa tarkoitettuun kertomukseen. 11 artikla Kumotaan asetukset (EY) N:o 764/2000 ja 257/2001. Niitä sovelletaan kuitenkin edelleen ohjelmiin ja hankkeisiin, joiden osalta komission rahoituspäätökseen johtavat menettelyt on aloitettu mutta ei vielä saatettu päätökseen tämän asetuksen tullessa voimaan. 12 artikla 1. Lisätään asetuksen (EY) N:o 3906/89 7 artiklan 1 kohtaan sanan "Unkarin" jälkeen sanat "sekä Turkin, Kyproksen ja Maltan". 2. Lisätään Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetun neuvoston asetuksen (EY) N:o 555/2000 [16] 7 artiklan 9 kohtaan sanan "Maltan" jälkeen sanat "sekä muiden Euroopan unionin jäsenyyttä hakeneiden ehdokasmaiden" ja 10 kohtaan sanan "Maltasta" jälkeen sanat "taikka muista Euroopan unionin jäsenyyttä hakeneista ehdokasmaista". [16] EYVL L 68, 16.3.2000, s. 3. 3. Lisätään liittymistä edeltävästä rakennepolitiikan välineestä annetun neuvoston asetuksen (EY) N:o 1267/1999 [17] 7 artiklaan kohta seuraavasti: "8. Kyproksen, Maltan ja Turkin luonnolliset henkilöt ja oikeushenkilöt voivat osallistua tarjouskilpailuihin ja sopimuksiin samoin edellytyksin kuin kaikki jäsenvaltioiden ja edunsaajamaiden luonnolliset henkilöt ja oikeushenkilöt.". [17] EYVL L 161, 26.6.1999, s. 73. 4. Lisätään yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 [18] 3 artiklaan kohta seuraavasti: "3. Kyproksen, Maltan ja Turkin luonnolliset henkilöt ja oikeushenkilöt voivat osallistua tarjouskilpailuihin ja sopimuksiin samoin edellytyksin kuin kaikki jäsenvaltioiden ja edunsaajamaiden luonnolliset henkilöt ja oikeushenkilöt.". [18] EYVL L 161, 26.6.1999, s. 87. 13 artikla Neuvosto tarkastelee tätä asetusta uudelleen ennen 1 päivää tammikuuta 2006. Komissio antaa tätä varten neuvostolle ennen 1 päivää heinäkuuta 2005 asetusta koskevan arviointikertomuksen ja tarvittaessa ehdotuksen asetuksen muuttamiseksi. 14 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja VÄHIMMÄISPERUSTEET JA -VAATIMUKSET HALLINNOINNIN HAJAUTTAMISEKSI TÄYTÄNTÖÖNPANOELIMILLE TURKISSA (6 artikla) 1. Turkin täytäntöönpanoelinten tuen hallinnointikykyä koskevat vähimmäisperusteet Komissio soveltaa seuraavia perusteita arvioidessaan, kykenevätkö Turkin täytäntöönpanoelimet hallinnoimaan tukea hajautetusti: a) niillä on oltava toimiva varainhoitojärjestelmä, yksityiskohtainen työjärjestys ja tarkoin määritellyt toimielinten ja työntekijöiden vastuualueet; b) toimivaltuuksien jaon periaatetta on noudatettava siten, että voidaan välttää julkisiin hankintoihin ja maksuihin liittyvät eturistiriidat; c) tehtäviin on oltava riittävästi henkilöstöä. Henkilöstöllä on oltava riittävä tilintarkastuspätevyys ja kokemus, tarvittava kielitaito ja kunnollinen yhteisön ohjelmien täytäntöönpanoa koskeva koulutus. 2. Vähimmäisvaatimukset hallinnon hajauttamiselle Turkin täytäntöönpanoelimiin Hallinto voidaan hajauttaa Turkin täytäntöönpanoelimelle siten, että komissio suorittaa jälkitarkastuksen, jos seuraavat edellytykset täyttyvät: a) kyseisen elimen on toimitettava todisteet tehokkaasta sisäisestä valvonnasta, johon sisältyy riippumaton tilintarkastus sekä tilintarkastuksen kansainvälisten normien mukainen tilintarkastus- ja rahoituskertomusmenettely; b) varainhoidosta ja toiminnasta hiljattain tehty tarkastus osoittaa, että yhteisön tukea ja samankaltaisia kansallisia toimia hallinnoidaan tehokkaasti ja määräajassa; c) kyseisen täytäntöönpanoelimen varainhoitoa valvotaan luotettavasti kansalliselta taholta; d) komissio on hyväksynyt julkisia hankintoja koskevat säännöt ja todennut ne Euroopan yhteisöjen yleiseen talousarvioon sovellettavan varainhoitoasetuksen IX osaston mukaisiksi; e) kansallinen tulojen ja menojen hyväksyjä sitoutuu ottamaan täyden rahoitusvastuun varainhoidosta. Tämä menettely ei rajoita komission ja tilintarkastustuomioistuimen oikeutta tarkastaa varojen käyttöä. SÄÄDÖKSEEN LIITTYVÄ RAHOITUSSELVITYS Politiikan ala(t): LAAJENTUMINEN Toiminnan ala(t): Tuki avustuksina. Taloudellinen tuki Turkille assosiaatio-kumppanuuden ensisijaisten toimien toteuttamisessa Toimenpiteen nimi: Ehdotus neuvoston asetukseksi liittymistä valmistelevasta rahoitustuesta Turkille 1. BUDJETTIKOHTA/-KOHDAT LUKU B7-05 - LIITTYMISTÄ VALMISTELEVA STRATEGIA VÄLIMEREN MAITA VARTEN (TURKKI) B7-050 Liittymistä valmisteleva strategia Turkkia varten Tähän budjettikohtaan keskitetään rahoitus seuraavista: - B7-4035 Euroopan yhteisön ja Turkin tulliliiton syventämiseksi tarkoitettujen toimien täytäntöönpano - B7-4036 Turkin taloudellisen ja yhteiskunnallisen kehityksen edistämiseksi tarkoitettujen toimien täytäntöönpano - B7-410 Meda (yhteisön ulkopuolisten Välimeren alueen maiden taloudellisten ja sosiaalisten rakenteiden uudistamisen liitännäistoimenpiteet) 2. NUMEROTIEDOT 2.1. Toimenpiteen kokonaismäärärahat (B osa): 177 milj. euroa maksusitoumusmäärärahoina (vuonna 2002) Tämä määräraha perustuu alkuperäiseen Meda II -määrärahaan, joka oli 6,3 miljardia euroa mutta jonka neuvosto alensi 5,35 miljardiin euroon vuoteen 2006 saakka. Komission on otettava tämä vähennys huomioon tulevissa talousarvioehdotuksissaan, mikä merkitsee samassa suhteessa pienempää kansallista määrärahaa nykyisestä Meda II -budjettikohdan (B7-4100) määrärahasta (84 milj. euroa vuodesta 2002 alkaen). Turkki hyötyy myös sen taloudellisen ja yhteiskunnallisen kehityksen edistämiseksi tarkoitettujen toimien täytäntöönpanoa koskevan asetuksen mukaisista määrärahoista (B7-4036 - 45 milj. euroa) sekä Euroopan yhteisön ja Turkin tulliliiton syventämiseksi tarkoitettujen toimien täytäntöönpanoa koskevan asetuksen mukaisista määrärahoista (B7-4035 - 5 milj. euroa). Komissio pyrkii kuitenkin hankkimaan lisämäärärahoja hyvittääkseen Turkille vuoden 2002 maksusitoumusmäärärahojen pienemmän määrän vuonna 2001 lisämäärärahoilla, jotka saadaan kohdentamalla uudelleen Meda-ohjelmasta tai Euroopan yhteisöjen yleisen talousarvion niteen 4 muiden lukujen ylijäävät varat. 2.2. Toimenpiteen soveltamisaika: 2002-2006 2.3. Monivuotinen kokonaismenoarvio: a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) milj. euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> Määrärahoista vuosille 2002, 2003, 2004, 2005 ja 2006 päätetään vuotuisessa talousarviomenettelyssä rahoitusnäkymien perusteella. 2.4. Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten sopimuksen määräysten soveltamista. 2.5. Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat) lukuun ottamatta riskipääoman takaisinmaksua, jos rahoitettava toiminta on taloudellisesti kannattavaa. TAI | | Vaikutukset tuloihin ovat seuraavat: Huomautus: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä. >TAULUKON PAIKKA> (Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.) 3. BUDJETTITIEDOT >TAULUKON PAIKKA> (*) Ehdokasmaan osallistuminen rahoitettavien toimenpiteiden kustannuksiin voidaan määritellä ainoastaan tapauskohtaisesti. 4. OIKEUSPERUSTA Euroopan unionista tehdyn sopimuksen 308 artikla 5. KUVAUS JA PERUSTELUT 5.1. Yhteisön toiminnan tarve 5.1.1. Toiminnan tavoitteet Helsingin Eurooppa-neuvostossa (joulukuu 1999) todettiin, että Turkki on ehdokasmaa samoilla edellytyksillä, joita sovelletaan muihinkin ehdokasmaihin, jolloin Turkki pääsee osalliseksi liittymistä valmistelevasta strategiasta, jolla edistetään ja tuetaan sen uudistuksia. Feiran Eurooppa-neuvostossa (kesäkuu 2000) kehotettiin komissiota esittämään mahdollisimman pian ehdotuksia Turkille annettavan tuen yhtenäistä taloudellista kehystä sekä liittymistä valmistelevaa kumppanuutta varten. Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta 26 päivänä helmikuuta 2001 annetun neuvoston asetuksen (EY) N:o 390/2001 (EYVL L 58, 28.2.2001, s. 1) 1 artiklassa säädetään, että Turkille luodaan liittymiskumppanuus, ja se muodostaa yhtenäisen kehyksen, joka kattaa ensisijaiset tavoitteet, joihin liittymisvalmisteluissa on keskityttävä ja rahoitusvarat, joilla Turkkia autetaan panemaan täytäntöön liittymistä valmistelevan vaiheen aikana määritellyt ensisijaiset toimet. Neuvosto hyväksyi liittymiskumppanuuden 8. maaliskuuta 2001 [19], mutta taloudelliset tukitoimet liittymistä valmistelevan strategian tukemiseksi on koottava uuteen yhtenäiseen lainsäädännölliseen kehykseen, joka laaditaan erityisesti tätä tarkoitusta varten. [19] EYVL L 85, 24.3.2001, s. 13. Rahoitusyhteistyö Turkin kanssa perustuu tällä hetkellä useisiin eri säädöksiin, joita ovat erityisesti: - MEDA II [20] [20] Neuvoston asetus (EY) N:o 2698/2000, annettu 27 päivänä marraskuuta 2000, rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa annetun asetuksen (EY) N:o 1488/96 muuttamisesta. EYVL L 311, 12.12.2000, s. 1. - Tulliliiton syventämiseksi toteutettavien toimenpiteiden tukeminen vuosina 2000-2002 [21], ja [21] Neuvoston asetus (EY) N:o 764/2000, annettu 10 päivänä huhtikuuta 2000, Euroopan yhteisön ja Turkin tulliliiton syventämiseksi tarkoitettujen toimien täytäntöönpanosta. EYVL L 94, 14.4.2000, s. 6. - Turkin taloudellista ja yhteiskunnallista kehitystä edistävien toimien tukeminen vuosina 2000-2002 [22]. [22] Euroopan parlamentin ja neuvoston asetus (EY) N:o 257/2001, annettu 22 päivänä tammikuuta 2001, Turkin taloudellisen ja yhteiskunnallisen kehityksen edistämiseksi toteutettavien toimien täytäntöönpanosta. EYVL L 39, 9.2.2001, s. 1. Kyseiset kolme ohjelmaa eivät riitä jäsenyyden valmisteluun perustuvan lähestymistavan omaksumiseen Turkin taloudellisessa tukemisessa. Ne on tämän vuoksi korvattava tällä uudella asetuksella. Turkin edistymisestä Euroopan unioniin liittymisen valmisteluissa 8. marraskuuta 2000 annetussa komission määräaikaiskertomuksessa, Turkin liittymistä valmistelevassa kumppanuudessa ja yhteisön säännöstön käyttöönottoa koskevassa Turkin kansallisessa ohjelmassa määritellään ensisijaiset toimet rahoitusyhteistyössä Turkin kanssa. Näitä ovat instituutioiden kehittämistoimet (erityisesti Kööpenhaminan poliittisten arviointiperusteiden vaatimusten täyttämiseksi sekä Turkin avustamiseksi yhteisön säännöstön mukaisen lainsäädännön valmistelussa ja täytäntöönpanossa) sekä investointien tukitoimet sosiaalisen ja taloudellisen yhteenkuuluvuuden edistämiseksi, sääntelyrakenteiden lujittamiseksi ja yhteisön säännöstön edellyttämien investointien rahoittamiseksi. 5.1.2. Ennakkoarviointiin liittyvät toimenpiteet Komission toteuttama ennakkoarviointi perustui Turkin liittymistä valmistelevan kumppanuuden ensisijaisiin tavoitteisiin, muista ehdokasmaista saatuihin kokemuksiin sekä Turkin osallistumiseen Meda-ohjelmaan. Keski- ja Itä-Euroopan maiden sekä Kyproksen ja Maltan osalta noudatettavaa ohjelmien täytäntöönpanon hajauttamispolitiikkaa ja siihen liittyviä komission toteuttamia ennakkoarviointeja sovelletaan Turkkiin (ks. liittymistä valmistelevien välineiden yhteensovittamisesta annetut säännökset [23]). [23] EYVL L 161, 26.6.1999, s. 68. 5.1.3. Jälkiarvioinnin perusteella toteutetut toimenpiteet Koska eurooppalaista strategiaa koskevat kaksi asetusta (ks. edellä) on annettu vasta vuonna 2000 ja vuoden 2001 alussa, ainoa käytettävissä oleva jälkiarviointi on Meda-ohjelmassa helmikuussa 1999 toteutettu arviointi. 5.2. Suunnitellut toimet ja yhteisön rahoitustukea koskevat yksityiskohtaiset säännöt Turkin liittymistä valmistelevassa kumppanuudessa määriteltyjen ensisijaisten toimien toteuttamista pyritään tukemaan rahoittamalla kohdennettuja yhteistyöhankkeita (avustusten muodossa). Kuten muidenkin ehdokasmaiden osalta näissä hankkeissa keskitytään instituutioiden kehittämistoimiin ja investointien tukitoimiin (ks. edellä). 5.3. Toteutusta koskevat yksityiskohtaiset säännöt Kuten muidenkin ehdokasmaiden osalta ohjelman hallinnointia hajautetaan paljon, varsinkin hankkeiden täytäntöönpanossa. Tämän vuoksi Turkin on perustettava tietyt täytäntöönpanorakenteet (kansallinen tukikoordinaattori, varainhoidosta ja sopimuksista vastaava keskusyksikkö, kansallinen rahasto, kansallinen tulojen ja menojen hyväksyjä, täytäntöönpanoyksiköt). Komissio valvoo ohjelman hajautettua täytäntöönpanoa. Komissio antaa suostumuksen hajauttamiseen lisäksi tapauskohtaisesti niillä aloilla, joilla Turkki ja/tai täytäntöönpaneva elin täyttää asetuksen liitteessä esitetyt vaatimukset. Näin varmistetaan moitteeton ja tehokas hallinto sekä varojen käytön valvottavuus hyväksyttyjen ohjelmien ja hankkeiden tavoitteiden mukaisesti. Turkki sitoutuu noudattamaan täytäntöönpanosääntöjä ja yhteisön varainhoitoasetusta niin, että jos sääntöjä ei noudateta, komissio perii kyseisen rahoitussopimuksen perusteella maksamansa varat tai kyseisen tuen täysimääräisesti takaisin. Komission päätehtävänä on varmistaa ohjelmasuunnitteluvaiheessa, että käytettävissä oleva rahoitus kohdistetaan todella liittymistä valmistelevassa kumppanuudessa määriteltyjen ensisijaisten toimien tukemiseen; lisäksi komissio huolehtii toiminnan valvonnasta ja arvioinnista. Tuki yksilöityjä ensisijaisia tavoitteita varten myönnetään komiteamenettelyä noudattaen tehdyillä rahoituspäätöksillä. Komissio käyttää tehtäviensä suorittamiseen varoja myös uudesta budjettikohdasta B7-050A [Liittymistä valmisteleva strategia Turkkia varten - hallintomenot (vrt. kohta 6.1.2)]. Määräraha on tarkoitettu kattamaan teknisestä ja hallinnollisesta avusta aiheutuvat kulut, jotka liittyvät ohjelmien tai hankkeiden määrittelemiseen, valmisteluun, hallintoon, seurantaan, tilintarkastukseen ja valvontaan. Sillä katetaan myös selvityksistä, asiantuntijakokouksista, tiedottamisesta ja julkaisuista aiheutuvat kulut, jotka liittyvät suoraan ohjelman tavoitteiden saavuttamiseen tai kyseisestä luvusta rahoitettaviin toimiin. 6. RAHOITUSVAIKUTUKSET 6.1. Kokonaisrahoitusvaikutus, B osa (koko ohjelmakaudeksi) 6.1.1. Rahoitustuki Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> Määrärahoista vuosille 2002, 2003, 2004, 2005 ja 2006 päätetään vuotuisessa talousarviomenettelyssä rahoitusnäkymien perusteella. 6.2. Toimenpidekohtainen kustannuslaskelma, B osa (koko ohjelmakaudeksi) Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> Toimenpiteiden kustannuslaskelma on ainoastaan ohjeellinen, sillä kullakin ensisijaisella alalla rahoitettavien hankkeiden lukumäärä ja niiden kustannukset voidaan määritellä ainoastaan ohjelmasuunnittelun ja hankkeiden yksilöinnin tuloksena. Lisäksi toimenpidekohtaisia määrärahoja voidaan muuttaa ohjelmakauden aikana liittymistä valmistelevan kumppanuuden ensisijaisten tavoitteiden saavuttamisessa tapahtuneen edistyksen perusteella. Taulukossa ilmoitetut tiedot on laskettu arvioiden perusteella, jotka koskevat tärkeimpien ensisijaisten alojen suhteellisia osuuksia. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3. Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. ¹ Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimen kokonaiskustannukset (I x II) // 0,848 milj. euroa 1 vuosi 0,848 milj. euroa Henkilöstö- ja hallintoresurssien tarve katetaan hallinnoivalle pääosastolle vuotuisessa määrärahajaottelussa myönnetystä osuudesta. 8. SEURANTA JA ARVIOINTI 8.1. Seurantajärjestelmä Rahoitusyhteistyön täytäntöönpanoon liittyvä seuranta ja arviointi toteutetaan samalla tavalla kuin voimassa olevissa ehdokasmaihin sovellettavissa Phare-menettelyissä. Tämä edellyttää sitä, että perustetaan asteittain valvontajärjestelmä, jolla voidaan arvioida (kunkin rahoitetun toimenpiteen) tavoitteiden saavuttamista. Tärkeimmät saavutuksia kuvaavat indikaattorit ovat seuraavat: Tulosindikaattorit (käytettyjen resurssien mittaamiseen): - Turkin ja yhteisön toimielinten toteuttamien yhteistyötoimien lukumäärä, - Turkin lainsäädännön yhdenmukaisuusaste yhteisön säännöstöön verrattuna, ja - niiden infrastruktuurien, talouden alojen, viranomaisten ja henkilöryhmien lukumäärä ja koostumus, joita hankkeet koskevat. Vaikutusindikaattorit (saavutusten mittaamiseen tavoitteisiin verrattuina): - Kööpenhaminassa ja Madridissa vahvistettujen arviointiperusteiden täyttyminen, - Turkin julkishallinnon parantuminen, - Turkin lainsäädännön, normien ja standardien yhdenmukaistaminen EU:n kanssa, - vaikutus infrastruktuurien kehittämisen kannalta erityisesti niiden nykyaikaistamiseksi ja saattamiseksi EU-standardien tasalle, - kaupankäynnin kasvu, - uuden teknologian saatavuus, - Turkin tuotantosektorin kilpailukyvyn parantuminen, - eurooppalaisten investointien vaikutus Turkissa, - vaikutus kokonaiskauppataseeseen ja maksutaseeseen, - vaikutus asukasta kohti laskettuun ostovoimaan, - taloudellisten ja alueellisten erojen kaventuminen, - ympäristön suojelun parantuminen, - vaikutus maatalouteen ja muihin aloihin, ja - vaikutus työllisyyteen. Kyseiset tiedot kerätään hankkeita koskevista eri kertomuksista ja riippumattomien asiantuntijoiden toteuttamista erityisarvioinneista. Vuosittainen Turkin määräaikaiskertomus sisältää myös tietoja yhteisön tuen vaikutuksesta liittymistä valmistelevan strategian eri aloilla. 8.2. Arvioinnin yksityiskohtaiset säännöt ja arviointijaksot Hankkeita toteuttavat elimet, komissio ja riippumattomat asiantuntijat valvovat ja arvioivat hankkeita säännöllisesti. Phare-ohjelmassa vakiintuneen käytännön mukaisesti perustetaan riippumattomia valvontakomiteoita. Kustakin toiminnasta laaditaan sen päättyessä arviointikertomus, jossa selostetaan sen sisältöä, vaikutusta ja seurantaa. Ohjelmaa tarkastellaan viimeistään vuoden 2006 lopussa. Neuvostolle toimitetaan tätä varten arviointikertomus. 9. PETOSTEN TORJUNTATOIMET Komission Turkin-edustusto, OLAF ja tilintarkastustuomioistuin toteuttavat valvontaa (esimerkiksi paikalla tai muuten tehtäviä tarkastuksia) ohjelmien ja hankkeiden toteuttamisen kaikissa vaiheissa (tarjouskilpailut, ehdotusten valinta, sopimusten laatiminen, palvelujen toimittaminen sekä maksut) [24]. [24] Neuvoston asetuksessa (Euratom, EY) N:o 2185/96 (EYVL L 292, 15.11.1996, s. 2) sekä yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetussa komission asetuksessa (EY) N:o 2222/2000 (EYVL L 253, 7.10.2000, s. 5) säädettyjen ehtojen mukaisesti. Valvonnassa kiinnitetään huomiota rahoitussopimuksista johtuviin velvoitteisiin sekä moitteettoman ja tehokkaan varainhoidon periaatteisiin. Kaikkiin komission ja maksunsaajien rahoitussopimuksiin sisällytetään valvontaa koskevia määräyksiä (kertomusten toimittaminen, koordinointi komission kanssa jne.).